Petrus Chantraine
Petrus Chantraine Res apud Vicidata repertae: Nativitas: 15 Septembris 1899; Insula Obitus: 30 Iunii 1974; Circumdarium XIV Lutetiae Patria: Francia Nomen nativum: Pierre Louis Chantraine Vide etiam paginam discretivam: Chantraine (discretiva). Petrus (Francogallice Pierre) Chantraine (natus Insulis 15 Septembris anno 1899 et Lutetiae die 30 Iunii 1974 mortuus) fuit linguista, lexicographus, grammaticus Francogallicus. Antonii Meillet, Iosephi Vendryes et Pauli Mazon discipulus, in Universitate Lugdunensi annis a 1925 a 1928 docuerat, postea in Schola Practica Studiorum Superiorum Lutetiensi multos annos. Textus Graecos librorum a Les Belles Lettres editorum corrigebat. Ipse in hac serie Oeconomicum Xenophontis et Indica Arriani edidit. Intepretationem textuum Mycenaeorum a Michaele Ventris et Ioanni Chadwick factam unus e primis agnoverat et auctoritate sua eam sustinuit. Academiae inscriptionum et litterarum humaniorum socius erat. Petri Chantraine opera notissima sunt: Grammaire homérique, 2 vol., t. I: Phonétique et morphologie, Lutetiae, Klincksieck, 1942; t. II: Syntaxe, 1953 (ars grammatica Homerica) Morphologie historique du grec , Lutetiae, Klincksieck, 1945 (ars grammatica Graeca historica) Dictionnaire étymologique de la langue grecque, 4 vol., Lutetiae, Klincksieck, 1968—1980 (lexicon Graecum etymologicum, editio suprema ab Ioanne Taillardat, Olivero Masson et Ioanne Ludovico Perpillou emendata, Lutetiae, Klincksieck, 2009).